Source: https://www.novaky.sk/spravodajstvo/1198/Oznam-o-povinnosti-pravidelneho-udrziavania-travnatych-ploch-kosenim
Timestamp: 2020-08-13 17:53:46+00:00
Document Index: 700587

Matched Legal Cases: ['§1', '§3', '§3', '§ 15', '§ 25', '§ 26']

Oznam o povinnosti pravidelného udržiavania trávnatých plôch kosením., Novaky.sk
Oznam o povinnosti pravidelného udržiavania trávnatých plôch kosením.
Okresný úrad Prievidza, pozemkový a lesný odbor, ako orgán ochrany poľnohospodárskej pôdy týmto upozorňuje na dodržiavanie ust. §1 až §3 zákona č. 220/2004 Z. z. o ochrane a využívaní poľnohospodárskej pôdy v znení zákona č. 219/2008 Z. z., zákona č. 57/2013 Z. z. a ustanovenie §3 ods. 1 zákona č. 405/2011 Z. z. o rastlinolekárskej starostlivosti.
Spolu s poľnohospodárskymi závodmi je potrebné venovať pozornosť aj tým pozemkom, ktoré boli pôvodným vlastníkom vyčlenené z užívania družstiev a ŠM, ako aj na poľnohospodárske pozemky vyčlenené do bezplatného náhradného užívania v zmysle § 15 ods. 2 zák. č. 330/1991 Zb. o pozemkových úpravách v znení nesk. predpisov.
Okresný úrad Prievidza, pozemkový a lesný odbor, ako orgán ochrany poľnohospodárskej pôdy bude vykonávať previerky plnenia citovaných zákonných ustanovení. Ich nedodržaním sa vlastník - nájomca dopúšťa priestupku - § 25, resp. iného správneho deliktu - § 26 na úseku ochrany poľnohospodárskej pôdy, za čo budú ukladané finančné sankcie až do výšky 33 200 € za každý hektár poľnohospodárskej pôdy.